Diari Oficial de la Generalitat Valenciana


Sumari del DOGV 1860, del 11-09-1992 (1992/825882)

RESOLUCIÓ de 22 de juliol de 1992, del Conseller d'Obres Públiques, Urbanisme i Transports, per la qual aprova definitivament el text refós de la revisió del Pla General d'Ordenació Urbana del municipi de Dénia.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1860

Data del DOGV
:   11-09-1992

Secció del DOGV
:   ALTRES DISPOSICIONS

Número del document
:   1992/825882


Data del document
:   22-07-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 22 de juliol de 1992, del Conseller d'Obres Públiques, Urbanisme i Transports, per la qual aprova definitivament el text refós de la revisió del Pla General d'Ordenació Urbana del municipi de Denia.  
Vist el text refós de la revisió del Pla General d'Ordenació Urbana de Denia,  
1. Antecedents  
Primer  
La Comissió Territorial d'Urbanisme d'Alacant, en la sessió de 15 de juny de 1990, va acordar: I. L'aprovació definitiva del sòl urbà, llevat de les àrees de la Xara i Jesús Pobre, condicionada. al compliment de les condicions següents: 1) S'haurà de delimitar la condició d'una planta més per a aparcament i s'hauran d'unificar els àtics que, en tot cas, s'hauran d'exigir o eliminar. 2) En les àrees de sòl urbà amb omissió d'alineacions i rasants, s'hauran de completar aquestes determinacions en el pla general o, si escau, s'haurà d'establir l?obligació de la redacció d'un pla especial previ a la realització dels projectes d'urbanització. 3) S'haurà d'eliminar la qualificació com a zona esportiva de l?àrea del Castell i el seu conjunt murat i del jaciment arqueològic de la finca lo Morant. 4) S'hauran de dibuixar els béns d'interés cultural. 5) S'haurà de resoldre la contradicció que hi ha a l?àrea arqueològica del Fortí i la previsió d'edificació a sis altures al seu àmbit. 6) S'haurà de preveure la realització d'un pla especial de protecció i adequació paisatgística del tossalet de Sant Nicolau per a l?ordenació de l?edificació en aquest. 7) S'haurà de reduir l?edificabilitat a les àrees de les Rotes, eliminant la tipologia «unifamiliar en filera» (UF). 8) S'haurà de classificar com a sòl no urbanitzable de protecció la zona del Greco.  
II. La suspensió de l'aprovació del sòl urbà de la Xara i Jesús Pobre, ja que no està justificat el compliment dels requisits que estableix l'article 78 de la Llei del Sòl.  
III. La suspensió d'aprovació del sòl urbanitzable programat fins que s'esmenen les deficiències següents: 1ª) S'haurà de preveure la divisió quadriennal i la programació corresponent. 2ª) S'haurà d'establir la reserva de terrenys destinats a sistema general d'espais lliures destinats a zones verdes i pares urbans que acomplesca l?estàndard mínim de 5 m2 per habitant per a la totalitat de la població prevista en el pla, ja que la previsió que hi ha en el document elaborat per l'ajuntament no és suficient per als nous assentaments que poden sorgir a través del desenvolupament i l?execució d'aquesta classe de sòl.  
IV. L'aprovació definitiva del sòl no urbanitzable.  
Segon  
L'esmentada comissió territorial d'urbanisme, en la reunió de 25 de juliol de 1990, va acordar donar per complides les condicions imposades respecte del sòl no urbanitzable i del sòl urbà en l'acord d'aprovació definitiva de la revisió i adaptació del pla general en aquests àmbits, adoptat el 15 de juny de 1990. Restava suspès d'aprovació el sòl urbanitzable. Aquest acord d'aprovació es publicà en els butlletins oficials de la província d'Alacant núm. 185 i 217, de 13 d'agost i 20 de setembre de 1990.  
Tercer  
En data 15 de juliol de 1991, el Conseller d'Obres Públiques, Urbanisme i Transports, després de l'informe favorable de la Comissió Territorial d'Urbanisme d'Alacant, aprovà definitivament el sòl urbanitzable programat de la revisió del pla general de Denia, ja que va considerar esmenades les deficiències indicades en l'acord de la comissió territorial d'urbanisme, de 15 de juny de 1990, que excloïa aquest àmbit de l'aprovació definitiva acordada respecte de la resta d'aquest instrument de planejament. Així mateix, el 29 d'octubre de 1991, es va adoptar, d'acord amb l'informe emès per la comissió territorial d'urbanisme, la resolució del Conseller d'Obres Públiques, Urbanisme i Transports que aprovava definitivament el sòl urbà de la Xara i Jesús Pobre.  
Quart  
A causa de la complexitat que comporta un instrument de planejament aprovat en fases successives, l'ajuntament va acordar la redacció d'un document refós que va ser aprovat per acord del ple de l'esmentada corporació local el 16 de març de 1992.  
Cinquè  
La comissió territorial d'urbanisme, en la sessió de 22 de juny de 1992, va acordar informar favorablement sobre l'expedient i elevar la proposta de resolució al Conseller d'Obres Públiques, Urbanisme i Transports.  
II. Fonaments jurídics  
Primer  
Correspon al Conseller d'Obres Públiques, Urbanisme i Transports l'aprovació definitiva d'aquest document de planejament d'acord amb el que disposa l'article 3r del Decret 137/1990, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
Segon  
El fet que l'ajuntament haja elaborat aquest document refós no és sinó conseqüència de la competència que per a la gestió dels seus interessos, d'acord amb l'article 25 de la Llei Reguladora de les Bases del Règim Local relacionat amb l'article 40 de la Llei del Sòl de 1976, ratificat en l'article 109 i 114 del text refós de la Llei sobre Règim de Sòl i Ordenació Urbana de 26 de juny de 1992, li atribueix en matèria d'ordenació, gestió, execució i disciplina urbanística, i essencialment en la formulació del planejament general del seu terme municipal, a més de ser l'entitat local que prèviament havia elaborat, tramitat i aprovat en l'àmbit de les seues competències els documents que ara es refonen.  
Tercer  
D'altra banda, l?existència d'aquests documents independents podria obstaculitzar la funcionalitat desitjada amb vista a la racionalitat i eficàcia que ha de dirigir tota actuació administrativa, a més de ser contrària al principi de seguretat jurídica, ja que dificultaria el coneixement i la comprensió de l?ordenació territorial i la seua normativa urbanística de general aplicació al municipi de Denia.  
Quart  
Finalment, indicar que l?esmentat document refós no introdueix determinacions noves a la normativa urbanística definitivament aprovada sinó que, altrament, la tasca realitzada ha consistit simplement en una refosa material de diversos textos en un document únic.  
Tenint en compte tot el que s'ha exposat, vistos els preceptes legals esmentats i la resta de normativa aplicable, a proposta de l'Ajuntament de Denia i d'acord amb el dictamen de la Comissió Territorial d'Urbanisme d'Alacant, resolc:  
Aprovar definitivament el text refós de la revisió del Pla General d'Ordenació Urbana de Denia. L'Ajuntament de Denia haurà de publicar íntegrament en el Bulletí Oficial de la Província d'Alacant les ordenances i les normes urbanístiques refoses perquè vigesquen, d?acord amb el que estableix l'article 70.2 de la Llei Reguladora de les Bases del Règim Local relacionat amb l'article 124.3 del text refós de la Llei sobre Reforma del Règim del Sòl i Ordenació Urbana, de 26 de juny de 1992, i notificar el contingut d'aquesta resolució a tots els interessats que apareixen en l?expedient.  
Contra aquesta resolució, que no esgota la via administrativa, es pot interposar recurs de reposició davant d'aquest conseller en el termini d'un mes, comptador des de l?endemà de la publicació de la resolució i s'haurà de presentar abans del contenciós administratiu. Aquest últim recurs s'haurà d'interposar davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 22 de juliol de 1992. - El Conseller d'Obres Públiques, Urbanisme i Transports: Eugenio Burriel de Orueta.